Парабола

Парабола,  παραβολή 'приложѣня', 'прировнаня' — в геометрии е ровинна незамкнута крива, котра ся вытворить перерѣзом кругового конуса з ровинов, яка не проходить через его вершину и е паралелна творячой линии конуса.Иванов А.Б.: Парабола.

Парабола е геометричным мѣстом точок, про котры довжка радиус-вектора (луч меджи огниском и точков) е ровна довжцѣ простопадной, спущеной з точкы на водячу линию. Иншак мож повѣсти, же кажда точка параболы еднако оддалена од дакотрой фиксованой точкы, называной огниском, и од дакотрой простой, называной водячов.Яковлев К.П. (ред.), сс. 69-70. 

Характеристикы параболы
Понеже парабола отворена крива, ей другый фокус лежить в безконечности.

Ексцентрицита параболы:

Кедь вершину параболы умѣстиме в зачатку координат, а ей главну ось по оси ординат Y, тогды канонична ровниця параболы буде:Корн Г., Корн Т., сс. 66-73.

 де  — огнисковый параметер параболы, ровный половцѣ довжкы тетивы, проходячой через огниско паралелно ку водячой. Тоту тетиву называють главнов тетивов параболы.Бронштейн И.Н., сс. 9-16.

Понеже кажда точка параболы еднако оддалена од огниска и од водячой, вершина параболы  одстоить од огниска и од водячой на величину . 

Походжѣня назвы параболы
Давногрецкый математик Аполлоний Пергскый ся поважуе за автора назв коничных перерѣзох.https://www.britannica.com/science/mathematics/Mathematics-in-ancient-Egypt#ref536117 Apollonius.//Encyclopaedia Britannica. В его добѣ математикы еще не знали представляти кривы через алгебраичны ровницѣ: одношѣня меджи елементами и параметрами мѣряли геометричным способом. Кедь про даяку точку  на параболѣ побудуеме простоуголник зо зачатком во вершинѣ , ширинов основы, ровнов главной тетивѣ, а вышков, ровнов ординатѣ точкы , плоха того простоуголника буде . Кедь зо зачатком во вершинѣ параболы побудуеме квадрат зоз сторонов, ровнов абсцисѣ точкы , его плоха буде , а обѣ плохы будуть еднакы про кажду точку гиперболы. Задачу прикладованя ку квадрату ровного ему простоуголника зоз заданов величинов стороны (в нашом припадѣ — главнов тетивов) назвали задачов приложѣня линии ку квадрату, а парабола достала назву од  παραβολή 'приложѣня', 'прировнаня'.

Парабола в техницѣ
Парабола мать важну оптичну властность: свѣтловы лучи, выходячы з ей огниска, по зеркалном одбитю од параболы идуть паралелно оси параболы.Маркушевич А.И., сс. 13-15. Тото ся выуживать в конштрукции рефлекторох. 

Гранат, выстрѣленый з канона, триск воды з водомета, або фонтаны, летять по параболѣ.

Водну аероплана, котрый летить по параболѣ в едной фазѣ лету накурто взникне безгравитачный став, што ся може выужити на приготовлѣня козмонавтох.  

Жерела и одказы
 Бронштейн И.Н. Парабола. «Квант», 1975, №4. 
 Иванов А.Б.: Парабола. //Математическая энциклопедия (на сайтѣ academic.ru) 
 Корн Г., Корн Т. Свойства окружностей, эллипсов, гипербол и парабол // Справочник по математике. — 4-е издание. — М.: Наука, 1978  
 Маркушевич А.И. Замечательные кривые. 
 Яковлев К.П. (ред.). Краткий физико-технический справочник. Том первый. Математика. Физика. Москва: Издательство «ФИЗМАТГИЗ», 1960. 

 Референции 

Катеґорія:Коничны перерѣзы
Катеґорія:Кривы